**केरामा लाग्ने पानामा रोग सम्बन्धी बाली संरक्षण प्रयोगशालाको जरुरी**

**सूचना !!!**

कैलाली जिल्लाको टिकापुर क्षेत्रका केहि केरा बगैंचामा हालसालै केराको बोट ओईलाउने पानामा रोग खतरनाक प्रजाति **टि आर ४** देखिएको सन्दर्भमा सो रोगलाई यस प्रदेश भित्रका केरा खेती गरिने क्षेत्रहरुमा फैलन नदिनको लागि निम्नानुसार सावधानीहरु अपनाउनु हुन सम्पूर्ण सरोकारवालाहरुलाई सूचित गरिन्छ।

* यो रोग माटो, पानी, औंजार, उपकरण र रोग संक्रमित बिरुवा एवं बिरुवाजन्य वस्तुहरुबाट फैलन सक्ने भएकाले संकास्पद केरा बगैंचामा जांदा जुत्ता, चप्पल, सुज कभर र प्लाष्टिकले ढाकेर मात्र जाने र बगैंचाबाट निस्कनु पूर्व गहिरो खाडलमा पुर्ने वा सुरक्षित साथ जलाएर नष्ट गर्ने तथा संक्रमित बगैंचाबाट केराका बिरुवा तथा बिरुवाजन्य उपजहरु जथाभावी अन्यत्र नलैजाने।
* तन्तु प्रजनन् तरिकाबाट उत्पादित रोग रहित स्वस्थ बिरुवा मात्र रोपण गर्ने।
* केरा बगैंचामा प्रयोग हुने औंजार उपकरणहरुलाई १ प्रतिशत सोडियम हाईपोक्लोराईट वा १० प्रतिशत ब्लिचमा (९०० एम एल पानीमा १०० एम एल ब्लिच राख्‍ने) उपचार गरेर मात्र अर्को फिल्डमा प्रयोग गर्ने।
* केरा तथा केराका बिरुवा तथा बिरुवाजन्य वस्तुहरु ओसारपोसार गर्ने ढुवानीको साधनहरु संकास्पद बगैंचा भित्र प्रवेश नगर्ने।
* केराबालीको यो घातक रोग एक ठांउबाट अर्को ठांउमा फैलिनबाट रोक्नका लागि सबैजना समयमा नै सचेत बनौं।

गण्डकी प्रदेश सरकार

कृषि तथा भूमि व्यवस्था मन्त्रालय

कृषि विकास निर्देशनालय

**बाली संरक्षण प्रयोगशाला**